

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 021-05/13-01/05

URBROJ: 2133/11-06-13-1

U Netretiću, 28. ožujka 2013.

Na temelju članka 54. Zakona o izmjenama i dopunama Zakona o lokalnoj i područnoj (regionalnoj) samoupravi, ("Narodne novine" broj 33/01, 60/01, 29/05, 109/07, 125/08, 36/09, 150/11 i 144/12), članka 139. Zakona o lokalnim izborima ("Narodne novine" broj 144/12), te članka 28. Statuta Općine Netretić ("Glasnik Općine Netretić" broj 08/09 i 9/12) Općinsko vijeće Općine Netretić na sjednici održanoj dana 28. ožujka 2013. godine donosi

**O D L U K U**

**o izmjenama i dopunama Poslovnika Općinskog vijeća Općine Netretić**

Članak 1.

U Poslovniku Općinskog vijeća Općine Netretić ("Glasnik Općine Netretić" broj 08/09) u članku 3. stavak 2 mijenja se i glasi:

Konstituirajućoj sjednici Općinskog vijeća do izbora predsjednika predsjedava prvi izabrani član s kandidacijske liste koja je dobila najviše glasova, a ukoliko je više lista dobilo isti broj glasova, sjednici predsjedava prvi izabrani kandidat s liste koja je imala manji redni broj na glasačkom listiću.

Članak 2.

Čanak 6. mijenja se i glasi :

Vijećniku prestaje mandat prije isteka vremena na koji je izabran:

* ako podnese ostavku koja je zaprimljena najkasnije 3 dana prije zakazanog održavanja sjednice Općinskog vijeća i ovjerena kod javnog bilježnika najmanje 8 dana prije podnošenja iste, danom dostave ostavke shodno pravilima o dostavi propisanim Zakonom o upravnom postupku. Ostavka podnesena protivno navedenim odredbama ne proizvodi pravni učinak,
* ako je pravomoćnom sudskom odlukom potpuno lišen poslovne sposobnosti, danom pravomoćnosti sudske odluke,
* ako je pravomoćnom sudskom presudom osuđen na bezuvjetnu kaznu zatvora u trajanju dužem od 6 mjeseci, danom pravomoćnosti presude,
* ako mu prestane prebivalište s područja Općine, danom prestanka prebivališta,
* ako mu prestane hrvatsko državljanstvo sukladno odredbama zakona kojim se uređuje hrvatsko državljanstvo, danom njegova prestanka,
* smrću.

Članu Općinskog vijeća kojem prestane hrvatsko državljanstvo, a koji je državljanin države članice Europske unije, mandat ne prestaje na temelju članka 6. stavak 1. točka 5.

Članak 3.

Iza članka 6. dodaje se članak 6a). koji glasi:

Vijećniku koji za vrijeme trajanja mandata prihvati obnašanje dužnosti koja je prema odredbama zakona nespojiva s dužnošću člana predstavničkog tijela, mandat miruje, a za to vrijeme vijećnika zamjenjuje zamjenik, u skladu s odredbama zakona.

Vijećnik je dužan u roku od 8 dana od dana prihvaćanja nespojive dužnosti o tome obavijestiti predsjednika Općinskog vijeća, a mandat mu počinje mirovati protekom tog roka.

Po prestanku obnašanja nespojive dužnosti, vijećnik nastavlja s obnašanjem dužnosti vijećnika, ako podnese pisani zahtjev predsjedniku Općinskog vijeća u roku od osam dana od dana prestanka obnašanja nespojive dužnosti. Mirovanje mandata prestaje osmog dana od dana podnošenja pisanog zahtjeva.

Ako vijećnik po prestanku obnašanja nespojive dužnosti ne podnese pisani zahtjev iz stavka 3 ovog članka, smatrat će se da mu mandat miruje iz osobnih razloga.

Vijećnik može tijekom trajanja mandata staviti mandat u mirovanje iz osobnih razloga, podnošenjem pisanog zahtjeva predsjedniku Općinskog vijeća, a mirovanje mandata počinje teći od dana dostave pisanog zahtjeva sukladno pravilima Zakona o općem upravnom postupku.

Mirovanje mandata iz osobnih razloga ne može trajati kraće od 6 mjeseci, a vijećnik nastavlja s obnašanjem dužnosti osmog dana od dana dostave pisane obavijesti predsjedniku Općinskog vijeća.

Vijećnik može tražiti nastavljanje obnašanja dužnosti vijećnika jedanput u tijeku trajanja mandata.

Članak 4.

Iza članka 6a) dodaje se članak 6b) koji glasi:

U slučaju mirovanja mandata i prestanka mandata vijećnika, vijećnika zamjenjuje

zamjenik vijećnika.

Vijećnika izabranog na stranačkoj listi, zamjenjuje kandidat s dotične liste koji nije izabran, a kojeg odredi politička stranka.

Vijećnika izabranog na kandidacijskoj listi dviju ili više političkih stranaka zamjenjuje neizabrani kandidat s dotične liste, a određuje ga politička stranka sukladno sporazumu, a ako sporazum nije zaključen, političke stranke zamjenika određuju dogovorno. Ako se dogovor političkih stranaka ne postigne, zamjenjuje ga prvi slijedeći neizabrani kandidat s dotične liste.

Političke stranke su dužne o sklopljenom sporazumu odnosno postignutom dogovoru obavijestiti upravno tijelo nadležno za poslove predstavničkog i izvršnog tijela.

Vijećnika izabranog na kandidacijskoj listi grupe birača zamjenjuje prvi slijedeći neizabrani kandidat s liste.

Ostavka se podnosi u pisanom obliku predsjedniku Općinskog vijeća .

Članak 5.

Članak 15. stavak 1 mijenja se i glasi:

Općinsko vijeće osniva radna tijela, te bira i razrješuje članove tijela.

Radna tijela Općinskog vijeća su:

1. Mandatna komisija

2. Odbor za izbor i imenovanja

3. Odbor za Statut i Poslovnik

Članak 6.

Članak 54. mijenja se i glasi :

Sjednicu Općinskog vijeća saziva predsjednik Općinskog vijeća.

Predsjednik Općinskog vijeća dužan je sazvati sjednicu Općinskog vijeća na obrazloženi zahtjev najmanje 1/3 članova Općinskog vijeća u roku od 15 dana od primitka zahtjeva. Ukoliko predsjednik Općinskog vijeća ne sazove sjednicu u navedenom roku, na obrazloženi zahtjev 1/3 članova Općinskog vijeća, sjednicu će sazvati Općinski načelnik u roku od 8 dana.

Nakon proteka rokova iz stavka 2 ovog članka sjednicu može sazvati na obrazloženi zahtjev najmanje 1/3 članova Općinskog vijeća, čelnik središnjeg tijela državne uprave nadležnog za lokalnu i područnu (regionalnu) samoupravu.

Sjednica Općinskog vijeća sazvana sukladno odredbama stavka 2 i stavka 3 ovog članka mora se održati u roku od 15 dana od sazivanja.

Sjednica sazvana protivno odredbama stavka 2, 3 i 4 ovog članka smatra se nezakonitom, a doneseni akti ništavim.

Članak 7.

Ova odluka stupa na snagu osmog dana od dana objave u "Glasniku Općine Netretić."

|  |  |
| --- | --- |
| DOSTAVITI:   1. Ured državne uprave u Karlovačkoj županiji, A. Vranyczanija 4, Karlovac, 2. Jedinstveni upravni odjel, ovdje, 3. Dokumentacija, ovdje, 4. Za objavu, ovdje, 5. PISMOHRANA.- | **PREDSJEDNIK OPĆINSKOG VIJEĆA:**  **Josip Petrunić** |